**Eger Megyei Jogú Város Önkormányzata Közgyűlésének**

**10/2016 (IV.01) önkormányzati rendelete**

**Eger Megyei Jogú Város Alapokmányáról szóló**

**28/2011. (VI. 30.) önkormányzati rendelet**

**módosítására**

Eger Megyei Jogú Város Önkormányzata Közgyűlése Magyarország Alaptörvénye 32. cikkének (1) a) és (2) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában kapott felhatalmazás alapján a következőket rendeli el:

**1. §**

**A rendelet 10.§ (4) bekezdés szövegezése az alábbira változik:**

*(4) A közmeghallgatáson részt vevő helyi lakosok és a helyben érdekelt szervek képviselői felszólalási jeggyel helyi közügyeket érintő kérdéseket és javaslatokat tehetnek a Közgyűlés tagjaihoz és a helyben érdekelt szervezetek képviselőihez. Egy hozzászóló egyszer szólalhat fel, mely felszólalás keretében bármennyi ügyre kitérhet, együttesen legfeljebb 6 percben. Az elhangzott javaslatra, kérdésre a közmeghallgatáson vagy legkésőbb 15 napon belül választ kell adni.*

**2. §**

**A rendelet 39. § (1) bekezdése az alábbiak szerint módosul:**

1. *Eger Megyei Jogú Város Közgyűlése állandó bizottságai és létszámuk:*
   1. *Városi Szociális és Családügyi Bizottság 7 fő*
   2. *Városimázs Bizottság 5 fő*
   3. *Városgazdálkodási Bizottság 7 fő*
   4. *Városképi és Környezetvédelmi Bizottság 5 fő*
   5. *Városi Pénzügyi és Ügyrendi Bizottság 5 fő*
   6. *Egri Értéktár Bizottság 5 fő*

**3. §**

**A rendelet 47. § -a az alábbi (4) bekezdéssel egészül ki:**

(4) *A Közgyűlés a testületi munka miatt a képviselő kiesett jövedelmét a munkáltató által kiadott, a mentesítés időtartamát és a levonások összegét is tartalmazó igazolása alapján téríti meg. A kifizetést a polgármester engedélyezi.*

**4.§.**

A Rendelet 2. melléklet E. 1. pontja az alábbiak szerint módosul:

*Egri építmények, szobrok, egyedi tájértékek történelmi vagy nemzeti emlékhellyé nyilvánításának kezdeményezése az Értéktár Bizottsághoz.*

**5. §**

**A rendelet 6. melléklete 7. mellékletre módosul, a 6. melléklet helyébe az alábbi rendelkezések lépnek:**

**Eger Megyei Jogú Város Közgyűlése**

**egri értéktár Bizottsága**

**részletes feladatairól és hatásköréről**

1. **A Bizottság saját hatáskörben hozott feladatai és döntései:**
2. A Bizottság szervezi a városban fellelhető nemzeti értékek azonosítását, létrehozza a városban fellelhető nemzeti értékek adatait tartalmazó gyűjteményt.
3. Javaslatot tesz az önkormányzat közigazgatási területén fellelhető, illetve az ott létrehozott nemzeti érték felvételére a települési értéktárba a *polgármesterhez,* illetve a *megyei közgyűlés elnökéhez* címzett javaslatban.
4. **A Bizottság egyéb feladatai:**
5. A Bizottságot érintő témákban más bizottságok és szakirodák felé javaslattal élhet a nemzeti értékek gondozásával, valamint az azokat érintő döntésekkel kapcsolatban.

**6. §**

**(1) A Rendelet 1. melléklet II. pontja törlésre kerül, a III. pont II. pontra, a IV. pont III. pontra módosul. A II. pont az alábbiak szerint:**

# **II. A bizottság saját hatáskörben hozott döntései:**

1. Jóváhagyja a nevelési intézmény továbbképzési programját, értékelését, módosítását, ha a meghozandó döntés költségvetési pénzügyi kihatással nem jár.
2. Jóváhagyja a szociális és a gyermekjóléti intézmények Szervezeti és Működési Szabályzatait és Szakmai Programjait.
3. Dönt lakáscsere iránti kérelmekről.
4. Dönt a lejárt határidejű lakásbérleti jogviszony hosszabbítási kérelmekről.
5. Dönt az állami intézményfenntartó központnak a nemzeti köznevelésről szóló 2011. évi CXC. törvény 83.§ (3) bekezdésében meghatározott döntéseihez szükséges működtető önkormányzati véleményről.
6. Dönt az Arany János Tehetséggondozó Programban Eger város képviseletében részt vevő tanulók tanévenkénti támogatásáról.

**7. §**

**A Rendelet 2. melléklet II. pontja kiegészül az alábbi 3. ponttal:**

1. *Jóváhagyja a kulturális intézmények éves munkatervét és előző évi beszámolóját.*

**8. §**

**A Rendelet 2. melléklete III/A. 1. 6 pontja helyébe az alábbi rendelkezések lép:**

*1.6. a Dobó István Vármúzeum stratégia tervét,*

**9. §**

**A Rendelet 2. melléklete III/D. 5. pontja helyébe az alábbi rendelkezések lép:**

1. *Javaslatot tesz a Városi Sportiskola vezetői álláshelyének betöltésére.*

**10. §**

**A Rendelet 3. melléklete III/2. pontja helyébe az alábbi rendelkezés lép:**

*Intézményi használatban lévő ingatlan vagyon egy évnél hosszabb, de legfeljebb ötévi időtartamra történő bérbe-, vagy használatba adásához a jóváhagyása szükséges.*

**11. §**

**A Rendelet 3. melléklete III/3. pontja az alábbira változik:**

*Lemondhat az önkormányzat követeléséről a költségvetési törvényben meghatározott kisösszegű követelések ötszörös és harmincszoros összege közötti értékben.*

**12. §**

**A Rendelet 3. melléklete III/6. pontja az alábbira változik:**

*Az üres helyiség, vagy a korábbi bérleti jogviszony, bérleti jog megszűnését követően a helyiség versenyeztetési eljárás útján történő bérbeadás kiírás feltételeinek jóváhagyása*

**13. §**

**A Rendelet 3. melléklete IV/3. pontja az alábbira változik:**

*3.1. Véleményezi az Nvt. előírásainak megfelelően előkészített, az önálló gazdasági társaság alapításáról, már létrejött gazdasági társasági részesedés megvásárlásáról, vagy eladásáról szóló közgyűlési előterjesztéseket****.***

*3.2. Dönt az elővételi jog gyakorlásáról 10-50% közötti tulajdonosi részarány vagy 5-20 millió forint közötti üzleti érték esetén a Városi Pénzügyi és Ügyrendi Bizottság tájékoztatása mellett.*

*3.3. Előzetesen véleményezi a gazdasági társaságokkal kapcsolatos, közgyűlési hatáskörbe tartozó döntéseket.*

**14. §**

**A Rendelet 5. melléklete III.1.6. pontja törlésre kerül:**

III. 1.6.a bizottság hatáskörébe rendelt kiemelt ágazatok címkézett iparűzési adók felhasználásáról

**15.§**

**A Rendelet 7. melléklete 22. pontja helyébe az alábbi rendelkezés lép:**

*22./ Amennyiben a véleményezési határidő az Városi Szociális és Családügyi Bizottsága soron következő ülését megelőzi, a bizottság utólagos tájékoztatásával dönt az* ***I.*** *melléklet* ***II. 5****. pontjában meghatározott működtető önkormányzati véleményről*

**16.§**

**A Rendelet 7. melléklete kiegészül az alábbi 24. ponttal:**

*24./ Dönt az óvodába jelentkezés módjáról, az óvodai általános felvételi időpontról****,*** *valamint közzéteszi az óvodai, bölcsődei zárvatartások időtartamát.*

**17.§**

**A Rendelet 7. melléklete kiegészül az alábbi 25. ponttal:**

*25./ A két Közgyűlés közötti időszakban dönt: Ha az önkormányzat által beadandó pályázatban rendelkezésre álló határidőn belül nincs kitűzve Közgyűlés és a rendkívüli Közgyűlés összehívása ez ügyben nem indokolt.*

**18.§**

**A Rendelet 7. melléklete kiegészül az alábbi 26. ponttal:**

*26./Engedélyezi a képviselők testületi munkában való részvétel miatti kiesett jövedelme megtérítésének kifizetését.*

**19.§**

**A Rendelet 7. melléklete kiegészül az alábbi 27. ponttal:**

*27./Jóváhagyja a Bródy Sándor Megyei és Városi Könyvtár és a Dobó István Vármúzeum magasabb vezetőnek minősülő igazgató-helyetteseinek vezetői megbízását*

**20. §**

Jelen rendelet a kihirdetését követő napon lép hatályba, és a hatályba lépését követő napon hatályát veszti.

Habis László Dr. Kovács Luca

polgármester jegyző

Záradék:

A rendelet a mai napon kihirdetésre került: Eger, 2016. április 01.

Dr. Kovács Luca

jegyző s. k.